Les XXX Olimpíades Escolars de Burjassot s’acomiaden amb una vesprada d’inflables en el Poliesportiu Municipal
2025-07-24

Després de l’esforç d’aquests dies, en els quals les competicions esportives s’han succeït en les àrees esportives municipals en les XXX Olimpíades Escolars, la Regidoria d’Esports de l’Ajuntament de Burjassot, dirigida per Manuel Pérez Menero, ha preparat una vesprada d’inflables, amb berenar, per a tots els participants.

La cita serà aquest dijous 15 de juny a partir de les 17:30 hores en el Poliesportiu Municipal on se situaran inflables perquè els xiquets i les xiquetes gaudisquen d’una vesprada festiva i tanquen amb jocs la seua participació en les Olimpíades. Una participació que també els va a reportar el berenar de la vesprada ja que a tots els participants que es passen pel Poliesportiu se’ls convidarà a una porció de pizza i un suc perquè recuperen forces després de saltar en els inflables.

Una vesprada de diversió amb la qual Burjassot clausurarà les seues XXX Olimpíades Escolars. No hi ha excusa per a gaudir d’una gran vesprada en la qual l’única cosa que fa falta portar és aportar les ganes de passar-ho bé.